Document ID: /roh_data/filtered/fineweb-2-filterrobots_roh.jsonl.gz/68504

Ils policists dal Grischun fan ina scolaziun alpina
- Venderdi, 27.3.2015, 17:57, actualisà a las 18:58
Accidents en muntogna, sin pista e cun lavinas – quai pon esser cas che pertutgan era la polizia. Perquai fan policists dal chantun Grischun suenter ch’els han fatg la scola da polizia anc curs la stad e l’enviern.
Instructurs ed il schef dal cader alpin Ezio Crameri han accumpagnà els.
Quest’emna èn els stads en la Cadi: ina part dal curs d'enviern en muntogna è en connex cun turas da skis, in’autra cun accidents sin pista. En il territori da skis da Mustér han els simulà in accident sin pista. E là è er il procuratur public Patrick Bergamin stà preschent. Il motiv ch’er in procuratur public vegn sin il plaz, è sch’i dat persunas grev blessadas ubain morts.